[{"text_idx": "#000007", "text": "'Troi'r cloc yn o\u0302l' mewn gwrthdystiad yn erbyn Bil y Gymraeg"}, {"text_idx": "#000008", "text": "Ymlaen o\u2019r Gorffennol: Ymgyrchoedd ddoe yn berthnasol heddiw\nPenderfyniad gwleidyddol i beidio buddsoddi sydd wedi arwain at streiciau\nRali i alw am dai i bobl sy'n methu fforddio cartrefi yng Nghymru - tra bod \"coroni braint\" yn Llundain\nCau ffatri yn ergyd i gymunedau\nPryder am ymateb \u201ctila\u201d gan y Llywodraeth i ffigurau\u2019r Cyfrifiad - Cymdeithas yr Iaith\nCwblha'r ffurflen isod i dansygrifo i gylchlythyr y Gymdeithas."}, {"text_idx": "#000015", "text": "\"Deddf Iaith wannach? Dim diolch\" medd ymgyrchwyr"}, {"text_idx": "#000017", "text": "Yn o\u0302l Cymdeithas yr Iaith, fe fyddai cynlluniau Llafur Cymru i ddiwygio Mesur Iaith 2011 yn 'troi'r cloc yn o\u0302l i'r nawdegau' i system a gre\u0308wyd gan y Ceidwadwyr cyn datganoli. Mewn papur gwyn a gyhoeddwyd y llynedd, roedd Llywodraeth Cymru yn cynnig diddymu Comisiynydd y Gymraeg, cyfyngu ar allu pobl i gwyno a gwanhau pwerau i sicrhau bod cyrff yn cadw at eu dyletswyddau iaith \u2013 gan arwain at fframwaith tebyg iawn i Ddeddf Iaith 1993."}, {"text_idx": "#000018", "text": "Gosododd yr ymgyrchwyr faneri a sticeri gyda'r sloganau \"Deddf Iaith Wannach \u2013 dim diolch!\" a \"Dim troi'r cloc yn o\u0302l\" ar stondin y Llywodraeth, wrth i gerddoriaeth o'r nawdegau chwarae yn y cefndir."}, {"text_idx": "#000020", "text": "\"Dydyn ni ddim yn deall pam fod y Gweinidog Eluned Morgan am ddilyn agenda adain dde o leihau rheoleiddio er lles cyrff a busnesau pwerus. Mae Llafur am droi'r cloc yn o\u0302l i Ddeddf Iaith wan y Tori\u0308aid drwy atgyfodi cwango tebyg i Fwrdd yr Iaith a gwanhau ein hawliau i gwyno a chael cyfiawnder. Dyw pobl Cymru ddim eisiau hawliau iaith gwannach, maen nhw am symud ymlaen, nid camu'n o\u0302l i hen ddeddfwriaeth wnaeth fethu."}, {"text_idx": "#000021", "text": "\"I lawer ohonon ni, wedi'r pwyslais cadarnhaol ar gyrraedd y nod o filiwn o siaradwyr Cymraeg, fe wnaeth y papur gwyn godi sgwarnogod anffodus sydd mewn peryg o chwalu'r cyfeiriad clir a chadarn yna. Byddai'n llawer gwell i swyddogion ganolbwyntio ar waith arall, gan gynnwys gosod Safonau ar ragor o gyrff a chwmni\u0308au, yn hytrach na gwastraffu amser ar bapur gwyn a fyddai, o'i weithredu, yn troi'r cloc yn o\u0302l i gyfnod Deddf Iaith 1993 wnaeth fethu amddiffyn hawliau siaradwyr Cymraeg.\""}, {"text_idx": "#000022", "text": "\"Does dim mandad gan y Llywodraeth i ddiddymu Comisiynydd y Gymraeg. Dim ond 15% o'r rhai a ymatebodd i'w hymgynghoriad oedd yn cefnogi'r cynnig annoeth yma, a doedd e ddim ym maniffesto Llafur chwaith. Pwy fyddai'n meddwl bod Llafur yn mynd i glodfori hen system y Tori\u0308aid o'r nawdegau? Pam fod y Llywodraeth am gadw Comisiynwyr Plant, Pobl Hy\u0302n a Chenedlaethau'r Dyfodol, ond am ddiddymu'r unig eiriolwr uniongyrchol dros y Gymraeg? Dyw hi ddim yn gwneud synnwyr. \""}]